Príloha 2: Záväzný návrh zmluvy o dielo

Zmluva o dielo č. 1/2024

uzatvorená v zmysle § 536 a  nasl. zákona č. 513/1991 Zb. Obchodného zákonníka v znení neskorších predpisov medzi týmito stranami:

### Zmluvné strany

# Objednávateľ: Základná škola

Adresa: Sládkovičova 10

 034 01 Ružomberok

IČO: 0319 346 17

DIČ: 2020590165

Číslo účtu (IBAN): SK 92 0900 0000 0050 7063 4159

BIC GIBASKBX

Bankové spojenie: Slovenská sporiteľňa, a.s.

Štatutárny orgán: Mgr. Marta Nechalová, riaditeľka školy

Oprávnený rokovať

vo veciach zmluvných: Mgr. Marta Nechalová, riaditeľka školy

vo veciach technických: Mgr. Marta Nechalová, riaditeľka školy

Stavebný dozor:

Telefón:

(ďalej len ako „**Objednávateľ**“)

# Zhotoviteľ:

Adresa:

IČO:

DIČ:

IČ DPH:

Bankové spojenie:

Číslo účtu (IBAN):

BIC:

Štatutárny orgán:

Oprávnený rokovať

vo veciach zmluvných:

vo veciach technických:

Osoba zodpovedná za vykonanie prác:

Telefón:

E-mail:

 (ďalej len ako „**Zhotoviteľ**“)

**I. Základné ustanovenia**

* 1. Touto zmluvou o dielo sa zhotoviteľ, za ďalej uvedených podmienok zaväzuje vykonať (zhotoviť) pre objednávateľa dielo „Oprava podlahovej krytiny**,** bližšie popísané a špecifikované v článku III. v spojení s čl. VI. tejto zmluvy, a to v dohodnutom čase podľa čl. V. tejto zmluvy (ďalej aj len ,,**dielo**“).
	2. Objednávateľ sa zaväzuje predmetné dielo prevziať, riadne a včas zaplatiť zhotoviteľovi dohodnutú cenu za dielo podľa č. IV. tejto zmluvy podľa podmienok uvedených v tejto zmluve.

### II. Východiskové podklady a údaje

2.1 Táto zmluva je výsledkom verejného obstarávania zákazky podľa zákona č. 343/2015 Z. z. o verejnom obstarávaní v znení neskorších predpisov. Podkladom pre uzavretie tejto Zmluvy o dielo (ďalej len ako **„zmluva“)** je Výzva na predloženie cenovej ponuky č. 1/2024 zo dňa 8.01.2024 a cenová ponuka zhotoviteľa zo dňa..........

2.2 Východiskové údaje

* + 1. Názov stavby: Oprava podlahovej krytiny .
		2. Miesto stavby: ZŠ Sládkovičova, Ružomberok.

### III. Predmet plnenia

3.1 Predmetom tejto zmluvy je zhotovenie stavby: Oprava podlahovej krytiny - ZŠ Sládkovičova - Ružomberok (ďalej len **„dielo“**) Rozsah predmetu plnenia diela je špecifikovaný v priloženom rozpočte stavby.

3.2 Zhotoviteľ sa zaväzuje vykonať dielo na vlastné náklady, vo vlastnom mene a na vlastnú zodpovednosť v súlade so špecifikáciou a podmienkami vymedzenými v tejto zmluve.

3.3 Objednávateľ sa zaväzuje zhotovené dielo prevziať od zhotoviteľa a zaplatiť za riadne vykonané dielo zmluvnú cenu podľa dohodnutých platobných podmienok.

### IV. Cena diela

4.1 Cena za zhotovenie diela v rozsahu článku č. III tejto zmluvy je stanovená v zmysle zákona č. 18/1996 Z. z., o cenách, ako maximálna, vrátane DPH na základe priloženého záväzného rozpočtu.

4.2 Cena za zhotovenie diela:

Cena diela bez DPH ................... EUR

DPH 20% ................... EUR

**Cena spolu s DPH** ....................**EUR,**

**slovom**

Neoddeliteľnou súčasťou zmluvy o dielo je položkový rozpočet (príloha č. 1 Zmluvy o dielo).

4.3 Cena diela pokrýva všetky zmluvné záväzky pre zhotovenie diela, vrátane vedľajších rozpočtových nákladov a DPH. Zhotoviteľ vyhlasuje, že v rozpočte sú zahrnuté všetky náklady na riadne zhotovenie a dokončenie diela v rozsahu a podľa podmienok tejto zmluvy a súťažných podkladov, na základe ktorých bola zmluva uzatvorená.

4.4 Ak sa pri realizácii predmetu vyskytne požiadavka naviac prác alebo zmena prác oproti súťažným podkladom, resp. oproti uzatvorenej zmluve, zaväzujú sa zmluvné strany začať rokovanie o uzavretí dodatku k zmluve o dielo, ktorými upravia rozsah, cenu, a termíny plnenia. Pre vykonanie prác naviac alebo diela zo zmenami platí ustanovenie čl. IX .bod 9.6 prvý odsek tejto zmluvy.

4.5 Ceny prípadných naviac prác ktorých cenníkové položky bude obsahovať ponukový rozpočet, sa budú rátať podľa neho. Ceny prípadných naviac prác, ktorých cenníkové položky nebude obsahovať ponukový rozpočet, budú rátané podľa cenníka v cene nie prevyšujúcu CÚ .

**V. Doba plnenia**

5.1 Zhotoviteľ sa zaväzuje vykonať práce v  požadovanej kvalite a v dohodnutom termíne.

5.2 Doba realizácie predmetu zmluvy je dva mesiace od písomného odovzdania a prevzatia staveniska medzi Objednávateľom a Zhotoviteľom. Dodávateľ je povinný prevziať stavenisko najneskôr do 7 dní od vyzvania objednávateľom.

### VI. Vlastnícke právo k  zhotovenej veci a nebezpečenstvo vzniku škody

6.1 Zhotoviteľ sa zaväzuje, že vykoná práce na svoje nebezpečenstvo a až do odovzdania diela znáša nebezpečenstvo prípadnej škody na diele.

6.2 Vlastnícke právo k  zhotovenému dielu a zodpovednosť za neho prechádza na objednávateľa preberacím konaním, z ktorého bude vyhotovený písomný protokol o odovzdaní a prevzatí diela podľa bodu 10.8.

### VII. Zodpovednosť za chyby diela a zodpovednosť za škody

7.1 Zhotoviteľ zodpovedá za chyby, ktoré má predmet v čase jeho odovzdania objednávateľovi. Za chyby ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností. Zhotoviteľ preberá záruku za akosť diela po dobu 60 mesiacov od odovzdania diela.

7.2 Záručná doba začína plynúť dňom písomného prevzatia diela do trvalého užívania podľa bodu 10.8 zmluvy. Počas záručnej doby zhotoviteľ zodpovedá za vzniknuté chyby a je povinný ich na požiadanie objednávateľa odstrániť na svoje náklady.

7.3 Zhotoviteľ sa zaväzuje začať s odstraňovaním prípadných chýb predmetu plnenia do 24 hodín od uplatnenia reklamácie objednávateľa a chyby odstrániť v čo najkratšom technicky možnom čase. Termín odstránenia chýb sa dohodne  písomnou formou pri vzniku udalosti.

7.4 Pri realizácii prác na stavbe za ochranu zdravia a bezpečnosť pri práci zodpovedá zhotoviteľ.

7.5 Zhotoviteľ zodpovedá za škody počas realizácie diela, stavba sa realizuje na zodpovednosť zhotoviteľa, počas realizácie stavby, zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody na vykonávanom dielo, ktoré vzniknú počas obdobia od začatia prác na diele do jeho protokolárneho prevzatia objednávateľom. Zhotoviteľ je zodpovedný aj za všetky škody na predmete zmluvy spôsobené vlastným zavinením alebo zavinením jeho poddodávateľov počas ich pracovných postupov, ktoré vykonali za účelom plnenia záväzkov pri odstraňovaní chýb a opravách počas záručnej lehoty.

7.6 Zhotoviteľ zodpovedá za to, že dodané množstvo a kvalita vykonaných prác sa zhodujú s údajmi uvedenými v súpise prác a dodávok.

### VIII. Platobné podmienky

8.1 Objednávateľ neposkytuje preddavok ani zálohu na plnenie predmetu zmluvy. Platba za vykonané práce sa uskutoční bezhotovostným platobným stykom. Nárok na platbu vzniká len po predložení a odsúhlasení súpisu realizovaných prác a vystavení faktúry maximálne 1 krát mesačne. Splatnosť faktúr je 14 dní od ich doručenia. Splatnosť konečnej faktúry je 30 dní.

8.2 Faktúra bude obsahovať:

 - označenie povinnej a oprávnenej osoby, adresa, sídlo

* číslo faktúry a číslo zmluvy
* deň odoslania a deň splatnosti faktúry
* označenie peňažného ústavu a číslo účtu na ktorý sa má platiť
* fakturovanú sumu
* označenie diela
* pečiatka a podpis oprávnenej osoby
* v prílohe faktúry bude zisťovací protokol stavby so súpisom účtovaných – vykonaných prác, ktoré sú predmetom fakturácie.

8.3 V prípade, že faktúra nebude obsahovať náležitosti uvedené v tejto zmluve o dielo, objednávateľ je oprávnený vrátiť ju zhotoviteľovi na doplnenie.

8.4. Zhotoviteľovi vzniká nárok na zaplatenie ceny diela až jeho riadnym ukončením, bez chýb a nedostatkov a odovzdaním diela objednávateľovi.

### IX. Spôsob a podmienky vykonania prác

9.1 Zhotoviteľ sa zaväzuje vykonať dielo riadne a včas, bez chýb a nedostatkov, podľa podmienok uvedených v tejto zmluve. Technické požiadavky realizovaných stavebných prác a úroveň kvality celej stavby musí zodpovedať Všeobecným technickým podmienkam (VTP) vydaným MDVRR SR a ZSPS a vyhláške č. 532/2002 Z. z., ktorou sa ustanovujú podrobnosti o všeobecných požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou orientácie a pohybu. Pri realizácii diela je zhotoviteľ viazaný pokynmi objednávateľa.

9.2 Zhotoviteľ zodpovedá za bezpečnosť a ochranu zdravia vlastných pracovníkov a všetky prípadné škody, v súvislosti s jeho činnosťou. Pri uskutočňovaní prác je nutné dodržovať všetky súvisiace predpisy o ochrane zdravia a bezpečnosti pri práci, predpisy o ochrane životného prostredia.

9.3 Zhotoviteľ je poverený stavebníkom zabezpečiť v celom rozsahu splnenie povinností stavebníka vyplývajúcich z ustanovení zákona č. 396/2006 Z. z. o minimálnych bezpečnostných a zdravotných požiadavkách na stavenisko len vtedy, ak predmetná stavba spadá pod účinnosť tohto zákona.

9.4 Zhotoviteľ nesmie stavbu ako celok odovzdať na zhotovenie inému subjektu, pokiaľ tento nie je menovite uvedený v zmluve o dielo alebo bez predchádzajúceho písomného súhlasu objednávateľa. Tento súhlas nezbavuje zhotoviteľa stavby povinnosti a zodpovednosti za všetky práce a činnosti podzhotoviteľa.

9.5 Od dňa odovzdania staveniska bude zhotoviteľ viesť stavebný denník v zmysle pokynov MDVRR SR. Zápisy v stavebnom denníku je oprávnený za objednávateľa odsúhlasiť stavebný dozor objednávateľa. Zápisy v stavebnom denníku neoprávňujú zhotoviteľa na uplatnenie si akýchkoľvek nárokov na zvýšenie ceny diela uvedenej v čl. IV. bod 4.2. tejto zmluvy.

Pre dohodu o prácach naviac alebo o zmene diela platí ods. 9.6 zmluvy.

9.6 Práce naviac, alebo dielo so zmenami je zhotoviteľ povinný vykonať v prípade, ak ho o to požiada objednávateľ, a to na základe písomného dodatku ku zmluve, ktorým zmluvné strany upravia podmienky, týkajúce sa najmä rozsahu a kvality diela, ceny diela a termínu splnenia záväzku, inak zhotoviteľ nemá nárok na zaplatenie prác naviac alebo prác vykonaných v súvislosti so zmenou diela.

9.7. Zhotoviteľ zabezpečí počas celej výstavby priestorovo regulovaný bezpečný prístup, vstupy a vjazdy ku všetkým objektom, ktoré sú dotknuté predmetnou realizáciou stavby.

9.8 V prípade potreby vstupu na susedný pozemok pri realizácii stavby bude zhotoviteľ povinný požiadať vlastníkov týchto pozemkov o písomný súhlas vstupu na pozemok minimálne 7 dní pred uskutočnením stavebných prác.

9.9 Zhotoviteľ je povinný dbať, aby čo najmenej rušil užívanie susedných pozemkov a stavieb a aby vykonávanými prácami nevznikali škody, ktorým možno zabrániť. Po skončení je povinný uviesť stavebný pozemok do pôvodného stavu, a ak to nie je možné alebo hospodársky účelné, poskytnúť vlastníkovi náhradu podľa všeobecných predpisov o náhrade škody - § 135 ods. 2 stavebného zákona. Stavebný úrad v zmysle § 135 ods. 1 stavebného zákona môže uložiť vlastníkom susedných nehnuteľností, ktorí majú vlastnícke alebo iné práva k susedným pozemkom alebo stavbám, aby trpeli vykonanie práv zo svojich pozemkov alebo stavieb.

9.10 Zhotoviteľ sa musí zdržať všetkého čím by na mieru primeranú pomerom obťažoval iného alebo čím by vážne ohrozoval výkon jeho práv. Preto najmä nesmie ohroziť susedovu stavbu alebo pozemok úpravami pozemku alebo úpravami stavby na ňom zriadenej bez toho, že by urobil dostatočné opatrenie na upevnenie stavby alebo pozemku, nesmie nad mieru primeranú pomerom obťažovať susedov hlukom, prachom, popolčekom, dymom, plynmi, parami, pachmi, pevnými a tekutými odpadmi, svetlom, tienením a vibráciami v zmysle § 127 ods. 1 zákona č. 40/1964 Zb. a Občianskeho zákonníka v zmysle neskorších zmien a doplnkov.

### X. Splnenie záväzkov zhotoviteľa - odovzdanie a prevzatie prác

10.1 Žiadna časť diela nesmie byť zakrytá bez súhlasu stavebného dozoru a zhotoviteľ musí umožniť stavebnému dozoru skontrolovať akúkoľvek časť diela.

10.2 Preberanie prác a diela bude vykonané v súlade s požiadavkami Všeobecných technických podmienok (VTP) vydaných MDVRR SR a ZSPS.

10.3 Zhotoviteľ je povinný pripraviť a doložiť pri preberacom konaní všetky nevyhnutné doklady o uskutočnených skúškach, odborných prehliadkach.

10.4 Dielo je dokončené len vtedy, ak sa preukáže úspešnosť vykonaných skúšok a prehliadok, ak sú potrebné, alebo o ich vykonanie objednávateľ požiada.

10.5 Pred prevzatím diela odovzdá zhotoviteľ stavebný denník, výkresy – schémy skutočného vyhotovenia s rekapituláciou výmer, geodetické zameranie všetkých zrealizovaných inžinierskych sietí aj v digitálnej forme / pričom náklady sú už zahrnuté v cene diela.

10.6 Doklady o vhodnosti všetkých stavebných výrobkov použitých v stavbe v zmysle zákona č. 133/2013 Z. z. o stavebných výrobkoch v znení neskorších predpisov a noviel predkladá zhotoviteľ priebežne pred zabudovaním stavebných výrobkov do stavby.

10.7 Zhotoviteľ odovzdá objednávateľovi doklady o nakladaní s vzniknutým stavebným odpadom pri realizácii stavby v súlade so zákonom č. 79/2015 Z. z. o odpadoch v aktuálnom znení.

10.8 O odovzdaní a prevzatí diela spíšu zmluvné strany protokol o odovzdaní a prevzatí, ktorý bude podpísaný osobami oprávnenými konať v technických veciach.

### XI. Ostatné ustanovenia

11.1 Strany sa dohodli, že zhotoviteľ zabezpečí počas stavebných prác vedenie stavebného denníka stavby odo dňa prebratia staveniska po odovzdanie stavby objednávateľovi v zmysle pokynov MDVRR SR.

Denník sa vedie v znení zákonov SR, musí byť na stavbe trvale prístupný.

11.2 Kontrolné dni na stavbe budú prebiehať priebežne.

11.3 Časť obsahu zmluvy (IX. Podmienky vykonania prác) riešia Všeobecné obchodné podmienky stavebných prác vydané Zväzom stavebných podnikateľov Slovenska.

#### XII. Zmluvné pokuty

12.1 V prípade, že zhotoviteľ nedodrží stanovený termín ukončenia diela, dohodnutý v tejto zmluve, uhradí objednávateľovi zmluvnú pokutu vo výške 0,05 % z ceny diela za každý deň z  omeškania.

12.2 V prípade, že objednávateľ neuhradí v čase dohodnutom v tejto zmluve finančné čiastky uvedené v bode IV., uhradí zhotoviteľovi úrok z omeškania vo výške 0,05 % z dlžnej čiastky za každý deň z omeškania.

### XIII. Záverečné ustanovenia

13.1 Meniť, alebo doplňovať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

13.2 Neoddeliteľnou súčasťou tejto zmluvy o dielo je položkový rozpočet (príloha č. 1 Zmluvy o dielo).

13.3 Táto zmluva o dielo je vyhotovená v dvoch rovnopisoch, z nich každá zo zmluvných strán obdrží jeden rovnopis.

13.4 Pokiaľ nebolo v tejto zmluve o dielo dohodnuté inak, platia právne pomery vyplývajúce z Obchodného zákonníka.

13.5 Táto zmluva o dielo nadobúda platnosť dňom podpísania obidvoma zmluvnými stranami a účinnosť deň nasledujúci po dni zverejnenia na webovom sídle objednávateľa v súlade s § 47 a ods. 1 Občianskeho zákonníka.

13.6 Zmluvné strany zhodne potvrdzujú, že zmluva neobsahuje obchodné, bankové, alebo daňové tajomstvo, utajovanú skutočnosť, dôvernú informáciu alebo inú informáciu, ktorá by sa nemohla sprístupniť. Zmluvné strany súhlasia so zverejnením zmluvy vrátane jej príloh v plnom znení.

13.7 Všetky nároky a úkony vyplývajúce z tejto zmluvy musia byť voči druhej zmluvnej strane uplatnené písomne doporučeným listom alebo odovzdané osobne.

Povinnosť zmluvných strán doručiť písomnosti sa splní, len čo druhá zmluvná strana písomnosť prevezme alebo len čo ju poštový podnik vráti odosielateľovi ako nedoručiteľnú, alebo ak doručenie písomnosti bolo zmarené konaním alebo opomenutím adresáta. Účinky doručenia nastanú aj vtedy, ak adresát prijatie písomnosti odmietne.

Doručovanie pre účely tejto zmluvy sa považuje za platne a účinne vykonané vtedy, ak sa doručuje na adresu sídla /miesta podnikania zmluvnej strany.

13.8 Zmluvné strany prehlasujú, že ich zmluvná voľnosť pre tento právny úkon nie je obmedzená, že zmluvu uzatvorili na základe ich slobodnej a vážnej vôle, že zmluva nebola uzatvorená v tiesni ani za nápadne nevýhodných podmienok, že zmluvu si pred podpisom pozorne prečítali, jej obsahu porozumeli a na znak súhlasu ju vlastnoručne podpísali.

V Ružomberku, dňa: ............. V dňa

Mgr. Marta Nechalová

 riaditeľka školy

za objednávateľa za zhotoviteľa

Príloha č. 1 Zmluvy o dielo = Položkový rozpočet